 РЕПУБЛИКА БЪЛГАРИЯ

Министерство на здравеопазването

Министър на здравеопазването

**З А П О В Е Д**



На основание чл. 25, ал. 4 от Закона за администрацията, чл. 7, ал. 3 от Наредба № 15 от 2005 г. за имунизациите в Република България, чл. 20, ал. 1, т. 4 от Наредба № Н-2 от 2022 г. за условията и реда за провеждане на диагностика, профилактика и контрол на COVID-19 и във връзка с изпълнението на Националния план за ваксиниране срещу COVID-19 в Република България, приет с Решение № 896 на Министерския съвет от 7 декември 2020 г.

**Н А Р Е Ж Д А М:**

**1**. Възлагам на регионалните здравни инспекции да организират на регионално ниво имунизационна кампания срещу COVID-19, като имунизациите се извършват от общопрактикуващите лекари, регионалните здравни инспекции, лекари в лечебни заведения за извънболнична и болнична медицинска помощ и от нарочно създадени за целта имунизационни мобилни екипи.

**2.** Регионалните здравни инспекциипубликуватна интернет страниците си информация за лечебните заведения за извънболнична и болнична медицинска помощ по т. 1 (наименование на лечебното заведение, адрес и работно време), като посочват и лечебните заведения и/или регионални здравни инспекции, които прилагат ваксини срещу COVID-19 при деца на възраст на и над 5 години.

**3**. Информацията по т. 2 от всички регионални здравни инспекции се публикува и на интернет страницата на Министерството на здравеопазването.

**4.** Имунизацията срещу COVID-19 е препоръчителна и се извършва безплатно от регионалните здравни инспекции и лечебните заведения по т. 1.

**5**. Ваксините срещуCOVID–19 се доставят в многодозови флакони в складовете на „Бул Био-НЦЗПБ“ ЕООД и на регионалните здравни инспекции и се предоставят от съответната регионалната здравна инспекция на лекарите по т. 1 след предварително изготвени заявки.

**6.** Ваксините срещу COVID-19 се транспортират и съхраняват от лекарите по т. 1 при температурен режим от +2°С до +8°С и се прилагат в доза съгласно указанията на производителя.

**7.** Извършените имунизации срещу COVID-19 се вписват в документите и по реда, посочен в чл. 12, ал. 1 от Наредба № 15 от 2005 г. за имунизациите в Република България и в електронния регистър за ваксинациите срещу COVID-19 по в чл. 19, ал. 2, т. 5 от Наредба № Н-2 от 2022 г. за условията и реда за провеждане на диагностика, профилактика и контрол на COVID-19.

**8**. Заповед № РД-01-726 от 23.12.2020 г., изменена и допълнена със Заповед № РД-01-92 от 11.02.2021 г., Заповед № РД-01-118 от 23.02.2021 г., Заповед № РД-01-142 от 04.03.2021 г., Заповед № РД-01-162 от 11.03.2021 г., Заповед № РД-01-171 от 17.03.2021 г., Заповед № РД-01-202 от 02.04.2021 г., Заповед № РД-01-231 от 13.04.2021 г., Заповед № РД-01-239 от 16.04.2021 г., Заповед № РД-01-292 от 5.05.2021 г., Заповед № РД-01-341 от 11.05.2021 г., Заповед № РД-01-379 от 28.05.2021 г., Заповед № РД-01-419 от 08.06.2021 г., Заповед № РД-01-711 от 18.08.2021 г., Заповед № РД-01-744/31.08.2021 г., Заповед № РД-01-921 от 10.11.2021 г., Заповед № РД-01-950 от 19.11.2021 г., Заповед № РД-01-1030 от 15.12.2021 г., Заповед № РД-01-1040 от 21.12.2021 г., Заповед № РД-01-28 от 18.01.2022 г. и Заповед № РД-01-102 от 22.02.2022 г. се отменя.

Заповедта да се съобщи на регионалните здравни инспекции за сведение и изпълнение.



***ПРОФ. АСЕНА СЕРБЕЗОВА, ДФ***

*Министър на здравеопазването*